Wɔakyerɛw nsɛm yi wɔ Akuapem kasa mu Kalybos yɛ siniyɛdin ma Richard Kweku Asante, a ɔyɛ sinitwani na afei ɔyɛ no ankasa adwuma. Sini a ɔde hyɛɛ ne siniyɛ ase afe 2012 mu no ne nsɛmkwaa sini asiniasini a yɛfrɛ no Boys Kasa. Richard Asante a wɔtaa frɛ no Kalybos no yɛ Ghanani siniyɛni ne nsɛmkwaayini a ɔnam nsɛmkwaasini asiniasini Boys Kasa so ma yɛhunuu no. Afe 2017 mu no ɔne ne yɔnko siniyɛninimpɔn wɔ Boys Kasa sini yi mu, Patricia Opoku Agyeman nyaa Black British Entertainment abasobɔdeɛ wɔ London. Wayɛ siniyɛnimpɔn wɔ Ghana agyeatomu sini bebree mu, a ebi ne Kalybos in China ne Amakye and Dede Kalybos yɛ Owura Peter Owusu Mensah ne Madam Felicia Owusu ba a wɔwoo no Oforisuo da 27, 1988. Ɔhyɛɛ n’adesua ase wɔ De-youngsters International ne St. Anthony’s Preparatory sukuu a ɛwɔ Accra, na ɔtoaa so kɔsuaa Building Technology wɔ Suhum Secondary Technical School. Ɔwieeɛ no ɔkɔtoaa so wɔ National Film and Television Institute (NAFTI). Kalybos wie nyaa ne sukuupɔn adansekrataa wɔ Cinematography mu sane nyaa abasobɔdeɛ sɛ NAFTI adesuani a ɔdi mu.